cyanic-selkie/wikianc huggingface dataset:
স্পেনের ইতিহাস
বিংশ শতাব্দীর শুরুতে স্পেনের সরকার কাগজেকলমে গণতান্ত্রিক হলেও আসলে একটি বিশেষ শ্রেণীর হাতে স্পেনের রাজনৈতিক ক্ষমতা কুক্ষিগত ছিল। রাজনৈতিক দলগুলির মধ্যে ক্রমে সংঘর্ষ ও নৈরাজ্য ছড়িয়ে পড়ে। ১৯২৩ সালে জেনারেল মিগেল প্রিমো দে রিবেরা নিজেকে একনায়ক ঘোষণা করেন। ১৯৩০-এর দশকের শুরুতে দ্বিতীয় স্পেনীয় প্রজাতন্ত্রে গণতন্ত্র নিয়ে আবার পরীক্ষা নিরীক্ষা শুরু হয় এবং অনেক গুরুত্বপূর্ণ গণতান্ত্রিক সংস্কারকাজ বিস্ময়কর দ্রুততায় সম্পন্ন হয়। কিন্তু ১৯৩৬-১৯৩৯ সালের স্পেনীয় গৃহযুদ্ধের কারণে এ সবকিছু চাপা পড়ে যায়। এই যুদ্ধের কারণে স্পেন প্রায় ৫ লক্ষ প্রাণ হারায়, দেশটির অবকাঠামোর ব্যাপক ক্ষয়ক্ষতি ঘটে, বহু লোক উদ্বাস্তু হয়। যুদ্ধশেষে সামরিক জেনারেল ফ্রান্সিস ফ্রাংকো একনায়ক হিসেবে পরবর্তী ৩৬ বছর ধর স্পেন শাসন করেন। ১৯৭৫ সালে ফ্রাংকোর মৃত্যুর পর স্পেন আধুনিক, গণতান্ত্রিক, গতিশীল একটি ইউরোপীয় জাতি হিসেবে নিজেকে প্রতিষ্ঠার প্রয়াস পায় এবং একটি ধনী, নগরায়িত, শিল্পোন্নত ও গণতান্ত্রিক রাষ্ট্র হিসেবে ২১শ শতক শুরু করে।
বিমান চলাচল নিয়ন্ত্রণ
বিমান চলাচল নিয়ন্ত্রণ বা ইংরেজি পরিভাষায় এয়ার ট্র্যাফিক কন্ট্রোল (সংক্ষিপ্তরূপ এটিসি) হল স্থলভিত্তিক বিমান চলাচল নিয়ন্ত্রক (এয়ার ট্রাফিক কন্ট্রোলার) দ্বারা প্রদানকৃত একটি সেবামূলক কর্মকাণ্ড যা স্থলে এবং নিয়ন্ত্রিত আকাশসীমার মাধ্যমে বিমান পরিচালনা করে এবং অনিয়ন্ত্রিত আকাশসীমার বিমানের জন্য উপদেষ্টামূলক সেবাপ্রদান করতে পারে। বিশ্বব্যাপী এটিসি-র মূল উদ্দেশ্য বিমানসমূহের মধ্যে সংঘর্ষ প্রতিরোধ করা, বিমান চলাচলের প্রবাহকে সুসংগঠিত এবং দ্রুততর করা এবং বিমানচালকদের জন্য তথ্য এবং অন্যান্য সহায়তা প্রদান করা। কিছু দেশে এটিসি নিরাপত্তা বা আত্মরক্ষামূলক ভূমিকা পালন করে, বা সামরিক বাহিনী দ্বারা পরিচালিত হয়।
সংঘর্ষ প্রতিরোধের জন্য এটিসি অন্তঃবিমান দূরত্বস্থাপনের নিয়মগুলিকে জোরদার করে, যা নিশ্চিত করে যে প্রতিটি বিমান সর্বদা সর্বনিম্ন দূরত্ব বজায় রাখে। অনেক বিমানে সংঘর্ষ পরিহারমূলক ব্যবস্থা রয়েছে, যার সুবাদে অন্যান্য বিমানগুলি খুব কাছাকাছি চলে আসলে বিমানের নিজস্ব সতর্ককারী ব্যবস্থা বিমানচালকদেরকে অতিরিক্ত সুরক্ষা প্রদান করে।
অনেক দেশে এটিসি তার আকাশসীমার অভ্যন্তরে চালিত সমস্ত ব্যক্তিগত, সামরিক এবং বাণিজ্যিক বিমানে সেবাপ্রদান করে। বিমানের ধরন এবং বায়ুমণ্ডলের বর্গের উপর নির্ভর করে এটিসি পাইলটদের মেনে চলতে নির্দেশ দিতে পারে, অথবা পরামর্শদাতাদের (কিছু দেশে ফ্লাইট তথ্য হিসাবে পরিচিত) নির্দেশ দিতে পারে যে পাইলটরা তাদের বিবেচনাকে অবহেলা করছে। পাইলট কমান্ডটি বিমানের নিরাপদ ক্রিয়াকলাপের চূড়ান্ত কর্তৃপক্ষ এবং এটি একটি জরুরি অবস্থায় এটির নির্দেশাবলী থেকে বিচ্ছিন্ন হতে পারে যা তাদের বিমানের নিরাপদ কার্যক্রম বজায় রাখতে প্রয়োজনীয়।
ভাষা
ইন্টারন্যাশনাল সিভিল এভিয়েশন অর্গানাইজেশন (আইসিএও) এর প্রয়োজনীয়তা অনুসারে, এটিসি'র কার্যক্রমগুলি ইংরেজি ভাষাতে বা মাটিতে অবস্থিত স্টেশন দ্বারা ব্যবহৃত ভাষাতে পরিচালিত হয়। বাস্তবে, একটি অঞ্চলের জন্য স্থানীয় ভাষা সাধারণত ব্যবহার করা হয়; তবে ইংরেজি ভাষা অনুরোধের ভিত্তিতে ব্যবহার করা উচিত।
তিতাস জিয়া
তিতাস জিয়া একজন বাংলাদেশী চলচ্চিত্র অভিনেতা। তিনি ২০১৩ সালে মৃত্তিকা মায়া চলচ্চিত্রে অভিনয়ের জন্য শ্রেষ্ঠ অভিনেতা হিসেবে  বাংলাদেশ জাতীয় চলচ্চিত্র পুরস্কার লাভ করেন।
পড়াশোনা
তিতাস জিয়ার পৈতৃক নিবাস বাংলাদেশের সিরাজগঞ্জে হলেও তিনি বেড়ে উঠেছেন ঝিনাইদহে। এরপর উচ্চ শিক্ষা নিতে ঢাকায় আসেন ও ঢাকা বিশ্ববিদ্যালয় থেকে নাট্যকলা বিভাগে স্নাতক ডিগ্রী অর্জন করেন।
কর্মজীবন
তিনি একজন অভিনেতা, নাট্যনির্দেশক, চিত্রনাট্য লেখক, শিক্ষক ও গবেষক। ২০০৭ সালে তিনি ঢাকা বিশ্ববিদ্যালয়ের নাট্যকলা বিভাগে প্রভাষক হিসেবে যোগদান করেন। ছাত্রবস্থায় তিনি নাটকের সাথে জড়িত হন। ২০০১ সালে তার চিত্রনাট্য ও নির্দেশনায় গ্রিক নাট্যকার সোফোক্লিসের বিখ্যাত নাটক ‘কিং ইডিপাস’ ঢাকা বিশ্ববিদ্যালয়ে মঞ্চায়িত হয়। তিনি এই নাটকের কেন্দ্রীয় চরিত্রে অভিনয় করেছিলেন। নাট্যকলা বিভাগের অনেক প্রযোজনায় অভিনয় করেছেন তিনি। এছাড়া ‘কয়েদী হায়াত’, ‘ঈর্ষা’, ‘মৃচ্ছকটিক’ ‘লালকমল- নীলকমল’ সহ অসংখ্য নাটকে অভিনয় করেছেন। তিতাস জিয়া ২০১২ সালে গ্রামীণফোনের একটি বিজ্ঞাপনে কাজ করেছিলেন। সাদাত রাসেলের ‘কে তুমি’ এবং গাজী রাকায়েতের ‘তোমায় দেখতে লাগে ভালো’ টেলিছবি দুটিতে অভিনয় করেছেন। এছাড়া বিবিসির ‘উজান গাঙ্গের নাইয়া’ এর দ্বিতীয় সিজনে কাজ করেছেন।
ধরান্দী ডিগ্রি কলেজ
ধরান্দী ডিগ্রি কলেজ বরিশাল বিভাগের পটুয়াখালী জেলার একটি শিক্ষাপ্রতিষ্ঠান।
ইতিহাস
শিক্ষানুরাগী ব্যক্তি আদম আলী দফাদার ধরান্দী ডিগ্রি কলেজটি ১৯৯৪ সালে প্রতিষ্ঠা করেন। এলাকার গরিব কৃষক পরিবারের সন্তানরা যেন সহজে কলেজে পড়াশোনা করতে পারে সে জন্য তিনি এ কলেজটি প্রতিষ্ঠা করেন। আদম আলী দফাদার ও আয়েন আলী এই কলেজের জন্য জমি দান করেছেন।
অবকাঠামো
কলেজের নিজস্ব তিন তলা ভবন রয়েছে। একাডেমিক ভবনটি উদ্বোধন করেন এয়ার ভাইস মার্শাল (অবঃ) আলতাফ হোসেন চৌধুরি (এম্পি) ১৭ জুন, ২০০৬ খ্রিস্টাব্দে।
অন্যান্য সুযোগ সুবিধাসমূহ
জ্ঞান চর্চার সুবিধার্থে পাঠাগার, আইসিটি চর্চার জন্য একটি কম্পিউটার ল্যাব রয়েছে।
বার্ষিক কার্যক্রম
প্রতিবছর এ কলেজে এইচএসসি শিক্ষার্থীদের বিদায়ী ও দোয়া অনুষ্ঠান হয়ে থাকে।
ক্রান্তীয় অতিবৃষ্টি অরণ্য সংরক্ষণ
থাম্ব|বিশ্বে ক্রান্তীয় অতিবারী অরণ্য
পৃথিবীতে অতিবারী অরণ্য অধিক নয়‌। এগুলো বিভিন্ন ঝড়-সাইক্লোন-টর্নেডো-হারিকেন এবং অতিবৃষ্টির কারণে ক্ষতিগ্রস্ত হচ্ছে। ক্ষতিগ্রস্ত অরণ্য পুনরায় বনায়ন করতে হয় এবং বিভিন্ন প্রজাতির প্রাণী সংরক্ষণ ও রক্ষণাবেক্ষণ করতে হয়।স্থানীয় মানুষকে বন সংরক্ষণে উদ্বুদ্ধকরণ, বন নিরাপত্তা ব্যবস্থা চালু করে এবং গ্রীন হাউস গ্যাস নিঃসরণের মাত্রা কমিয়ে এনে এসব অতিবারী অরণ্যের ক্ষয়ক্ষতির মাত্রা কমিয়ে আনা সম্ভব। জীব বৈচিত্র্য সংরক্ষণ, পৃথিবীর বায়ু পরিশোধন তথা মানুষের বেঁচে থাকার স্হায়িত্ব বৃদ্ধিতে এবং পৃথিবীকে মানুষের উপযোগী রাখতে এসব অরণ্য সংরক্ষণের বিকল্প নেই।
সবুজ পর্যটন
পৃথিবীর প্রায় সব মানুষ প্রকৃতি ভালবাসে। একেকটি অঞ্চলের পরিবেশ ও প্রকৃতি একেকরকম। সর্বত্র পর্যটকদের ভিড় হলেও সংরক্ষিত অরণ্য তথা সবুজ পর্যটন কেন্দ্র গুলোতে মানুষের আকর্ষণ একটু বেশীই থাকে। অতিবৃষ্টির অরণ্য গুলোতে সবুজ পর্যটন কেন্দ্র গড়লে মানুষের মনন সংস্কারে তথা মানসিক চাপ কমানো, দৃষ্টি প্রসারণ, ভাবনা ও কল্পনার উন্নয়ন তথা মস্তিষ্কের উন্নয়নে সহায়ক হবে।সবুজ পর্যটন হচ্ছে সংরক্ষিত বনাঞ্চলে ভ্রমণ করানো; যা থেকে প্রাপ্ত অর্থ দিয়ে অরণ্য রক্ষণাবেক্ষণ করতে পারে। বাংলাদেশ ও পশ্চিমবঙ্গের একমাত্র সবুজ পর্যটন কেন্দ্র হচ্ছে সুন্দরবন।
বিশ্বের সবচেয়ে বড় অতিবারী অরণ্য হচ্ছে দক্ষিণ আমেরিকার আমাজন। এটি সবুজ পর্যটন খাতে অন্তর্গত।
আমাজন অতিবারী অরণ্য
আমাজন বন বিশ্বের সবচেয়ে বড় বন। এটিকে পৃথিবীর ফুসফুস বলা হয়ে থাকে‌।এটি পৃথিবীর জন্য আর্শিবাদ। কিন্তু বৃক্ষ নিধন,দাবানল, টর্নেড়ো, সাইক্লোন,ঝড় ও অতি বৃষ্টির কারণে এটি ক্ষতিগ্রস্ত হচ্ছে।
দক্ষিণ আমেরিকান দেশ গুলো, বিভিন্ন অরণ্য সংরক্ষণ সংগঠন ও এটিকে সংরক্ষণ ও রক্ষণাবেক্ষণে কাজ করছে।
কঠোর ভূমি ব্যবহারের বিধিমালা বাস্তবায়ন এবং সুরক্ষিত অঞ্চল তৈরি করে বন উজার করাটা ধীর করা হয়েছে। অতিবারি অরণ্য ধ্বংসের উদ্বেগজনক হারের কারণে ঘটে চলা গ্রিনহাউজ গ্যাস নির্গমন, আমাজন অঞ্চলে জলবায়ু পরিবর্তনের সবচেয়ে বড় অবদানকারীদের মধ্যে একটি। ব্রাজিলের জাতীয় সরকার জাতীয় নীতির সাথে উল্লেখযোগ্য সাদৃশ্যবিশিষ্ট নির্দিষ্ট কিছু এলাকায় আরও বৃহত্তর উপায়ে সামাজিক ও অর্থনৈতিক পরিকল্পনা বাস্তবায়ন করতে পারছে। শুধুমাত্র ২০০৯ সালে ব্রাজিল একটি সমস্যা স্বীকার করে এবং ২০২০ সালের মধ্যে কার্বন নির্গমন ৩৬-৩৮ শতাংশ হ্রাস করার চ্যালেঞ্জ গ্রহণ করে, যেন বাতাসে নির্গত গ্যাসের পরিমাণ হ্রাস করা যায়।
কার্বন নিঃসরণ হ্রাস
অতিবৃষ্টি অরণ্যের ক্ষয়ক্ষতি কমিয়ে আনার আরেকটি উপায় হচ্ছে পৃথিবীতে গ্রীন‌ হাউস গ্যাস নিঃসরণের মাত্রা কমিয়ে আনা। কিয়োটো প্রোটোকল দেশ গুলোকে গ্রীন‌হাউস গ্যাস নিঃসরণের মাত্রা কমিয়ে আনতে নির্দিষ্ট সময় ও লক্ষ্য বেঁধে দিচ্ছে । বিশ্বের সিংহভাগ দেশ এটিতে স্বাক্ষর করলেও  যুক্তরাষ্ট্র ও চীন সহ অনেক দেশ এড়িয়ে যেতে এটিতে স্বাক্ষর করেনি।
বাংলাদেশ ২০১৬ সালের ২২ এপ্রিল এটিতে স্বাক্ষর করে এবং অনুমোদন করে।
আউন্স
আউন্স (Ounce) হল ওজন ও আয়তন পরিমাপের একক বিশেষ। ব্ৰিটিশ শাসনামলে প্ৰচলিত এই এককের ব্যবহার বৰ্তমান প্ৰায় অপ্ৰচলিত। সংক্ষেপে ‘১ আউন্স’ একক ‘1 Oz’ লেখা হয়। কঠিন পদাৰ্থের ওজন ক্ষেত্ৰে ১ আউন্স= প্ৰায় ২৮.৩৫ গ্ৰাম তরল পদাৰ্থের ওজনের ক্ষেত্ৰে ১ আউন্স= প্ৰায় ২৮.৪৩ ঘন সেন্টিমিটার।
আহা রে
আহা রে ২০১৯ সালের একটি বাংলা চলচ্চিত্র, যেটি পরিচালনা করেছেন রঞ্জন ঘোষ। সমালোচকেরা এটিকে ভারতীয় বাংলা চলচ্চিত্রাঙ্গনের এই দশকের সেরা প্রেম বিষয়ক চলচ্চিত্র বলে অভিহিত করেছেন। এটি হৃদমাঝারে এবং রং বেরঙের কড়ি পর রঞ্জন ঘোষের তৃতীয় চপচ্চিত্র। চলচ্চিত্রটিতে অভিনয় করেছেন আরেফিন শুভ, ঋতুপর্ণা সেনগুপ্ত, অমৃতা চট্টোপাধ্যায়, পরাণ বন্দ্যোপাধ্যায়, দীপঙ্কর দে সহ আরো অনেকে। চলচ্চিত্রটি 'ভাবনা-আজ-ও-কাল' এর ব্যানারে নির্মিত হয়।
কাহিনি
ফারহাজ চৌধুরী (আরেফিন শুভ), যে ঢাকার এক শীর্ষস্থানীয় শেফ, কলকাতায় এসে পরিচয় ঘটে বসুন্ধরার (ঋতুপর্ণা সেনগুপ্ত) সাথে, যে কলকাতার হোম ক্যাটারিং সার্ভিসের সাথে সংযুক্ত। এরপর এগিয়ে যায় চলচ্চিত্রের গল্প।
নির্মাণ
চলচ্চিত্রটির চিত্রগ্রহণ ২০১৮ সালের মাঝামাঝি সময়ে কলকাতায় শুরু হয়। চলচ্চিত্রটিতে কস্টিউম ডিজাইনার হিসেবে যুক্ত ছিলেন শ্রেয়াসী বোস। ঋতুপর্ণা সেনগুপ্তর মেকাপ আর্টিস্ট হিসেবে কাজ করেছেন অনুপ মালাকার, মালতী দাস ও সন্ধ্যা পোদ্দার। আরেফিন শুভর মেকাপ আর্টিস্ট হিসেবে কাজ করেছেন সুমন সাহা। কিশোর দাস অন্যান্য অভিনয়শিল্পীদের মেকাপ আর্টিস্ট হিসেবে কাজ করেছেন।
সঙ্গীত
চলচ্চিত্রটির সঙ্গীত পরিচালনার দায়িত্বে ছিলেন স্যাভি।
মুক্তি
চলচ্চিত্রটি ২০১৯ সালের ২২ ফেব্রুয়ারি পশ্চিমবঙ্গের বিভিন্ন প্রেক্ষাগৃহে মুক্তি পায়।
র‍্যাডো (ঘড়ি প্রস্তুতকারক)
র‍্যাডো হল একটি সুইস লাক্সারি ঘড়ি প্রস্তুতকারক সংস্থা। এই সংস্থার সদর দফতর সুইজারল্যান্ডের লেংনৌতে অবস্থিত। ১৯১৭ সালে প্রতিষ্ঠিত এই সংস্থাটি প্রথম স্ক্র্যাচ-রেসিস্ট্যান্ট ঘড়ি (১৯৬২ ডায়াস্টার) বাজারজাত করেছিল।
মরুৎ (দেবতা)
মরুৎ (मरुत), মরুদ্গণ নামেও পরিচিত এবং কখনও কখনও একাদশ রুদ্রের সাথে চিহ্নিত,   হলেন ঝড়ের দেবতা এবং রুদ্র ও প্রিসনির পুত্র। মরুদ্গণের সংখ্যা ২৭ থেকে ৬০ পর্যন্ত পরিবর্তিত হয়। তারা অত্যন্ত হিংস্র ও আক্রমনাত্মক, সোনার অস্ত্রে সজ্জিত যেমন বজ্রপাত ও বজ্রধ্বনি, লোহার দাঁত এবং সিংহের মতো গর্জনকারী, উত্তর-পশ্চিমে বসবাসকারী হিসাবে, সোনার রথে সওয়ার হিসাবে বর্ণনা করা হয়েছে যেমন লাল ঘোড়া দ্বারা টানা।
বৈদিক নীতিশাস্ত্রে, মরুদ্গণ তরুণ যোদ্ধাদের একটি দল হিসেবে ইন্দ্রের সঙ্গী হিসেবে কাজ করে। ফরাসি তুলনামূলক পৌরাণিক কাহিনীবিদ জর্জেস ডুমেজিল-এর মতে, তারা এইনহেরজার এবং বন্য শিকারের সাথে পরিচিত।
লিলি কলিন্স
লিলি জেন কলিন্স (ইংরেজি: Lily Jane Collins; জন্ম: ১৮ মার্চ ১৯৮৯) হলেন একজন ব্রিটিশ-মার্কিন অভিনেত্রী, মডেল ও লেখিকা। তিনি ইংরেজ সঙ্গীতজ্ঞ ফিল কলিন্সের কন্যা। সুরিতে জন্ম নেওয়া কলিন্স শৈশবে লস অ্যাঞ্জেলেসে চলে যান। মাত্র দুই বছর বয়সে বিবিসির গ্রোয়িং পেইন্‌স ধারাবাহিকে তাকে দেখা যায়। কিশোরী বয়সে তিনি সেভেনটিন ম্যাগাজিন, টিন ভোগ, এবং লস অ্যাঞ্জেলেস টাইমসে লেখালেখি করতেন। তিনি সাউদার্ন ক্যালিফোর্নিয়া বিশ্ববিদ্যালয়ে সম্প্রচার সাংবাদিকতা বিষয়ে পড়াশুনা করেন। ২০০৭ সালে হোটেল দি ক্রিলনে চ্যানেল টিভি কর্তৃক নিবাচিত হয়ে গাউন পড়ার পর স্পেনের গ্ল্যামার ম্যাগাজিন তাকে বর্ষসেরা আন্তর্জাতিক মডেল বলে ঘোষণা দেয়। ২০০৮ সালে তাকে নবাগত রেড কার্পেট করেসপন্ডেন্ট এবং একই বছর ওয়ান টু ওয়াচ খ্যাতি লাভ করেন।
কলিন্স ২০০৯ সালে কিশোর নাট্য টেলিভিশন ধারাবাহিক ৯০২১০-এ অতিথি চরিত্রে অভিনয় করেন এবং পরে অর্ধ-জীবনীমূলক ক্রীড়াভিত্তিক চলচ্চিত্র দ্য ব্লাইন্ড সাইড দিয়ে তার চলচ্চিত্রে অভিষেক হয়। তিনি বিজ্ঞান কল্পকাহিনীমূলক মারপিঠধর্মী-ভীতিপ্রদ চলচ্চিত্র প্রিস্ট (২০১১), মনস্তাত্ত্বিক মারপিঠধর্মী-থিলার চলচ্চিত্র অ্যাবডাকশন, এবং কাল্পনিক চলচ্চিত্র মিরর মিরর-এ অভিনয় করেন। মিরর মিরর ছবিতে স্নো হোয়াইট ভূমিকায় তার কাজের জন্য তিনি বিজ্ঞান কল্পকাহিনী/কাল্পনিক চলচ্চিত্র অভিনেত্রী বিভাগে টিন চয়েজ পুরস্কারের মনোনয়ন লাভ করেন। তিনি ক্যাসান্ড্রা ক্লের রচিত দ্য নিউ ইয়র্ক টাইমসের সর্বাধিক বিক্রিত উপন্যাস অবলম্বনে নির্মিত দ্য মর্টাল ইনস্ট্রুমেন্ট্‌স: সিটি অব বোন্‌স-এ ক্ল্যারি ফ্রে চরিত্রে অভিনয় করে আরও পরিচিতি লাভ করেন এবং মারপিঠধর্মী চলচ্চিত্র অভিনেত্রী বিভাগে টিন চয়েজ পুরস্কার ও এমটিভি মুভি পুরস্কারের মনোনয়ন লাভ করেন।
কলিন্স স্বাধীন চলচ্চিত্রে অভিনয়ের জন্য প্রসিদ্ধ, তার অভিনীত স্বাধীন চলচ্চিত্রসমূহ হল প্রণয়ধর্মী হাস্যরসাত্মক নাট্য স্টাক ইন লাভ (২০১২), প্রণয়ধর্মী হাস্যরসাত্মক দ্য ইংলিশ টিচার (২০১৩) এবং প্রণয়ধর্মী হাস্যরসাত্মক নাট্য লাভ, রোজি (২০১৪)। তিনি রুল্‌স ডোন্ট অ্যাপ্লাই (২০১৬) চলচ্চিত্রে মার্লা মাব্রি চরিত্রে অভিনয়ের জন্য নিউ হলিউড ফিল্ম পুরস্কার লাভ করেন এবং শ্রেষ্ঠ সঙ্গীতধর্মী বা হাস্যরসাত্মক অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ২০১৭ সালে তার প্রথম বই আনফিল্টারড: নো শেম, নো রিগ্রেট্‌স, জাস্ট মি প্রকাশিত হয় এবং প্রশংসা অর্জন করে। ২০১৭ সালের মে মাসে কলিন্স ও মার্টি নক্সনকে তাদের টু দ্য বোন চলচ্চিত্রের জন্য প্রজেক্ট হিল প্রদান করা হয়।
কর্মজীবন
থাম্ব|200px|বাম|২০১৩ সালে স্যান ডিয়েগো কমিক কনে কলিন্স কলিন্স ২০০৯ সালে কিশোর নাট্য টেলিভিশন ধারাবাহিক ৯০২১০-এ দুটি পর্বে অতিথি চরিত্রে অভিনয় করেন, তন্মধ্যে একটি ছিল প্রথম মৌসুমের শেষ পর্ব। কলিন্স ২০০৯ সালে ম্যাক্সিম পত্রিকার ঘোষিত রক স্টারদের সবচেয়ে যৌন আবেদনময়ী কন্যা তালিকার ২০ জনের একজন ছিলেন। ২০০৯ সালে তিনি অর্ধ-জীবনীমূলক ক্রীড়াভিত্তিক চলচ্চিত্র দ্য ব্লাইন্ড সাইড-এ সান্ড্রা বুলকের অভিনীত লেই অ্যান টুহির কন্যা কলিন্স টুহি চরিত্রে অভিনয়ের মধ্য দিয়ে তার চলচ্চিত্রে আত্মপ্রকাশ করেন। ২০১১ সালে তিনি বিজ্ঞান কল্পকাহিনীমূলক মারপিঠধর্মী-ভীতিপ্রদ চলচ্চিত্র প্রিস্ট-এ পল বেটানির সাথে যাজকের কন্যা লুসি চরিত্রে অভিনয় করেন। এছাড়া তিনি মনস্তাত্ত্বিক মারপিঠধর্মী-থিলার চলচ্চিত্র অ্যাবডাকশন চলচ্চিত্রে পার্শ্ব চরিত্রে অভিনয় করেন। ২০১১ সালে এমটিভি নেটওয়ার্কসের নেক্সমুভি.কম তাকে দর্শনীয় প্রতিশ্রুতিশীল তারকা তালিকায় তার নাম অন্তর্ভুক্ত করে।
পরের বছর তিনি কল্পনাধর্মী চলচ্চিত্র মিরর মিরর-এ স্নো হোয়াইট চরিত্রে অভিনয় করেন। এটি মূলত কল্পনাধর্মী গল্প স্নো হোয়াইট অ্যান্ড দ্য সেভেন ডোয়ার্ফস-এর চলচ্চিত্রায়ন। দ্য ডেইলি টেলিগ্রাফ-এর রবি কলিন লিখেন, "এই চলচ্চিত্রের জন্য তার আদুরে, অনুভূতিপ্রবণ ও উপযুক্ত মুখশ্রী রয়েছে; লিয়াম গ্যালাঘারের চোখের ভ্রু-যুক্ত অড্রি হেপবার্নের কথা চিন্তা করেন।" তার এই কাজের জন্য তিনি বিজ্ঞান কল্পকাহিনী/কাল্পনিক চলচ্চিত্র অভিনেত্রী বিভাগে টিন চয়েজ পুরস্কারের মনোনয়ন লাভ করেন। তিনি চলচ্চিত্রের গানে প্রথম কণ্ঠ প্রদান করেন "আই বিলিভ (ইন লাভ)" গান পরিবেশনার মধ্য দিয়ে। ২০১২ সালে তিনি জেনিফার কনেলি, লোগান লারম্যান ও গ্রেগ কিনিয়ারের সাথে স্টাক ইন লাভ চলচ্চিত্রের সামান্থা চরিত্রে অভিনয় করেন।
কলিন্সকে ২০১৩ সালের ইভল ডেড চলচ্চিত্রের পুনর্নির্মাণে প্রধান চরিত্রে অভিনয়ের জন্য নির্বাচন করা হলে, পরে সময়সূচির জটিলতায় এই কাজটি বাদ দিতে হয়। এরপর তিনি ক্যাসান্ড্রা ক্লের রচিত দ্য নিউ ইয়র্ক টাইমসের সর্বাধিক বিক্রিত উপন্যাস অবলম্বনে নির্মিত দ্য মর্টাল ইনস্ট্রুমেন্ট্‌স: সিটি অব বোন্‌স-এ ক্ল্যারি ফ্রে চরিত্রে অভিনয় করেন। এই কাজের জন্য তিনি মারপিঠধর্মী চলচ্চিত্র অভিনেত্রী বিভাগে টিন চয়েজ পুরস্কার ও এমটিভি মুভি পুরস্কারের মনোনয়ন লাভ করেন। একই বছর অক্টোবরে তাকে থার্টি সেকেন্ডস টু মার্সের "সিটি অব অ্যাঞ্জেলস" মিউজিক ভিডিওতে দেখা যায়।
মঞ্জু কুমারী যাদব (সোনামা)
মঞ্জু কুমারী যাদব (मन्जु कुमारी यादव) একজন নেপালি নারী রাজনীতিবিদ। তিনি নেপালি কংগ্রেসের প্রার্থী হিসেবে ২০১৭ সালে মধেশ প্রাদেশিক পরিষদের সদস্য নির্বাচিত হন। যাদব মহোত্তারির সোনামা গ্রামীণ পৌরসভার বাসিন্দা।
খোট্টা জনগোষ্ঠী
খোট্টা জনগোষ্ঠী হলো ভারতের পশ্চিমবঙ্গে বসবাসকারী একটি ক্ষুদ্র জনগোষ্ঠী। এরা সবাই মূলত মুসলিম এবং পশ্চিমবঙ্গে বাস করে।
ভৌগোলিক বিস্তৃতি
খোট্টা মুসলিমেরা মূলত মালদহ জেলার কালিয়াচক ১ ও ২, হরিশ্চন্দ্রপুর, রতুয়া এবং মানিকচক ব্লকে এবং মুর্শিদাবাদ জেলার ফরাক্কা, সামশেরগঞ্জ, সুতি ১ ও ২ এবং রঘুনাথগঞ্জ ব্লকে বাস করে। এছাড়া পশ্চিমবঙ্গের বীরভূমের মুরারই, দুবরাজপুর, খয়রাশোল এবং রাজনগর ব্লকের কয়েকটি এলাকায় বাস করে। হুগলির খানাকুল এবং পূর্ব ও পশ্চিম মেদিনীপুর জেলার কিছু অংশে ও বাংলাদেশের চট্টগ্রাম জেলার আনোয়ারা উপজেলার কিছু এলাকায় এরা বিক্ষিপ্তভাবে বসবাস করে।
ইতিহাস
নবাব আলিবর্দির শাসনামলে বিহার প্রদেশ থেকে আগত কিছু পাঠান মুসলিম পরিবারের দিকে খোট্টা মুসলিমরা তাদের উৎপত্তি সম্পর্কিত করে। তাদের মধ্যে প্রচলিত পদবিগুলি হলো প্রধানত খাঁ বা খান, পাঠান, মীর, মির্জা ইত্যাদি। এছাড়া শেখ, মল্লিক প্রভৃতি পদবীও বর্তমান।
সংস্কৃতি
এদের লোক সংগীতের ধারা, বিবাহের রীতিনীতি ও সামাজিক আচার অনুষ্ঠানের ধরনে রয়েছে নিজস্বতা। এরা সাধারণত নিজ সম্প্রদায়ের মধ্যে বিবাহ বন্ধনে আবদ্ধ হয়। এদের মহিলারা বিয়ের সময় সমস্বরে খোট্টা ভাষায় 'গীদ' (গীত) নামক বিশেষ সুরেলা গাথা গায়। এছাড়া এদের রয়েছে বিশেষ ধরনের খাদ্যাভাস যেমন 'গুড়ভত্তা', 'কড়োকা গিল্লাভাত', 'চিনাকা গিল্লাভাত', 'পালো', 'ঠাকুয়া', 'অদার্সা', 'চিতুয়া' ইত্যাদি।
ভাষা
খোট্টা মুসলিমরা নিজেদের মধ্যে ও বাড়িতে খোট্টা ভাষায় কথা বলে। এই ভাষাটি হলো হিন্দি-উর্দু বা হিন্দুস্তানি ভাষার একটি বিবর্তিত আঞ্চলিক রূপ। খোট্টাভাষী মানুষদের পূর্বপুরুষগণ প্রজন্মের পর প্রজন্ম ধরে বাংলায় বসবাস করার ফলে এই ভাষাটি বাংলা ভাষার দ্বারাও প্রভাবিত হয়েছে।  বর্তমানে ভাষাটি কেবলমাত্র একটি আন্তঃসম্প্রদায়গত কথোপকথনের মাধ্যম হিসেবে ব্যবহৃত হয়। এঁরা প্রায় সকলেই দ্বিভাষিক এবং আশপাশের বাঙালিদের সঙ্গে বাংলা ভাষায় কথা বলে। এছাড়া খোট্টা ভাষা অনেকটা হিন্দির মতো উচ্চারিত হয় বলে এঁরা হিন্দি ভাষাও অনায়াসে বলতে পারে। খোট্টা ভাষার কোনও লিখিত রূপ না থাকায় বাংলা ভাষাই হলো এদের লেখাপড়ার একমাত্র মাধ্যম।
বর্তমান পরিস্থিতি
খোট্টা মুসলিম জনগোষ্ঠীর মোট জনসংখ্যা পশ্চিমবঙ্গ রাজ্যে প্রায় ১০ লক্ষ। এদের ঐতিহ্যবাহী পেশা হলো চাষাবাদ। তবে বর্তমানে জীবিকা নির্বাহের জন্য তাদের ক্ষুদ্র কৃষক, ভূমি মজুর, দিনমজুর ও অভিবাসী মজুর হিসেবেও কাজ করতে হয়। এরা এখন ভারত সরকার কর্তৃক ওবিসি সংরক্ষণের আওতাভুক্ত।
পশ্চিমবঙ্গের মালদা জেলার দক্ষিণ ও পশ্চিমাংশ এবং মুর্শিদাবাদ ও বীরভূম জেলার উত্তরাংশের অনেক পাড়া ও গ্রামে এখনও হাজার হাজার খোট্টাভাষী পরিবার বসবাস করে।
বর্তমানে এরা বাংলা মাধ্যমে লেখাপড়া ও অন্যান্য কার্যক্রম সম্পন্ন করে এবং আশপাশের অন্যান্য বাঙালি মুসলিম জনগোষ্ঠীর সঙ্গে বিবাহ বন্ধনে আবদ্ধ হয়। ফলে এদের শিক্ষা-সংস্কৃতি ও সামাজিক রীতিনীতিতে বাঙালিয়ানার প্রভাব ষোলআনা। যার কারণে এদের পূর্বপুরুষদের অনুসৃত ভাষা-সংস্কৃতি ও রীতিনীতিগুলি অধুনা অনেকটা বিলুপ্তপ্রায়।
আরো দেখুন
• শেরশাবাদিয়া
চোরাচালান
চোরাচালান একটি বেআইনি আন্তর্জাতিক বাণিজ্য কার্য্যক্রম। সীমান্তের আইন-নির্দ্দিষ্ট পথ এবং শুল্কঘাঁটি এড়িয়ে পণ্য আমদানী বা রপ্তানী করলে চোরাচালান সংঘটিত হয়। যারা চোরাচালান করে তাদের বলা হয় চোরাচালানকারী। অনেক সময় চোরাচালানকে পণ্য পাচার হিসেবেও বণর্না করা হয়। সাধারণত: শুল্ক বিভাগ চোরাচালান প্রতিরোধে নিযুক্ত থাকে।
আইনি সংজ্ঞা
বাংলাদেশের শুল্ক আইন ১৯৬৯-এর ধারা ২(এস)-এ চোরাচালানের আইনি সংজ্ঞার্থ বিধৃত আছে। এছাড়া বাংলাদেশের বিশেষ ক্ষমতা আইন ১৯৭৪-এও চোরাচালান-এর আইনি সংজ্ঞার্থ দেয়া হয়েছে শাস্তির বিধান সংযোজিত হয়েছে। চোরাচালান এবং অবৈধ আমদানী সমার্থক নয়। বৈধ পথে বা শুল্ক ঘাঁটির মাধ্যমে চোরাচালান হয় না, হয় অবৈধ আমদানী যার উদ্দেশ্য শুল্ক ফাঁকি অথবা আমদানী-রপ্তানী আইন লঙ্ঘন এবং, ক্ষেত্রে বিশেষে, উভয়ই। এছাড়া মুদ্রা, স্বর্ণ, পর্নো সামগ্রী ইত্যাদির জন্য পৃথক সংজ্ঞার্থ আছে। পাকিস্তানের আইন অনুরূপ। তবে চোরাচালান নিয়ন্ত্রণের জন্য পাকিস্তানে প্রিভেশান অব স্মামগলিং অ্যাক্ট ১৯৭৭ নামে পৃথক আইন আছে।
চোরাচালানের উদ্দেশ্য
চোরাচালানের উদ্দেশ্য প্রধানত দুটি। একটি হলো পণ্য আমদানী-রপ্তনীর ওপর কোন নিষেধাজ্ঞা থা্কলে তা এড়িয়ে অবৈধ সীমান্ত পথে পণ্য আনা-নেয়া করা। দ্বিতীয়ত আমদানী-রপ্তনীর বৈধ পথ এবং শুল্ক ঘাঁটি এড়িয়ে বাণিজ্যের অর্থাৎ পাচারের মাধ্যমে সরকার ধার্য্য শুল্ক-কর ফাকিঁ দেয়া।
চোরাচালানী পণ্য
চোরাচালানী পণ্যসমূহকে প্রধানত দুটি ভাগে ভাগ করা যায়। প্রথমত এমন পণ্য যার আমাদনী বা রপ্তানী সম্পূর্ণ বা আংশিক নিষিদ্ধ। দ্বিতীয়ত এমনসব পণ্যাদি যেসব আমদানী (বা রপ্তানী) যোগ্য কিন্তু শুল্ক ফাঁকি বা অন্যান্য উদ্দেশ্যে সেসব পাচার করা হয়েছে।
নিষিদ্ধ পণ্য
কোন্‌ কোন্‌ পণের আমদানী বা রপ্তানী নিষিদ্ধ তা আমদানী রপ্তানী সংক্রান্ত আইন ও বিধিমালায় বর্ণিত আছে। এসব পণ্য বৈধ পথেও আমদানী-রপ্তানীযোগ্য নয়। কোন কোন পণ্যের ক্ষেত্রে এই নিষেধাজ্ঞা আংশিক। যেমন অস্ত্র-শস্ত্র। এটি কেবল শর্তসাপেক্ষে আমদানীযোগ্য পণ্য।
উচ্চ শুল্কের পণ্য
উচ্চ শুল্ক হার বলবৎ আছে এমন পণ্য যেমন সিগারেট, মদ জাতীয় দ্রব্যাদি চোরাচালানকারীদের নিকট পাচারের আকর্ষণীয় পণ্য। শুল্ক ঘাটিঁ এড়িয়ে পণ্য আনয়ন করা হয় বিধায় শুল্ক দিতে হয় না এবং কম মূল্যে চোরাচালানী পণ্যটি বাজারজাত করা যায়।
সোনা, মণিমাণিক্য
সোনা এবং মণিমাণিক্যের পাচার একটি অবিরল ঘটনা। বিশেষ করে মধ্য প্রাচ্য থেকে বাংলাদেশে সোনার বিস্কুট আনয়ন করা হয়। প্রধানত বিমানযাত্রীরাই স্বর্ণ পাচারে জড়িত। ঢাকা বিমান বন্দরে মাঝে মাঝে স্বর্ণের বড় বড় চোরাচালান ধরা পড়ে। অনেক নেপালী নাগরিক এই সোনা চোরাচালানে জড়িত। আবার বিমান কর্মীরাও সংশ্লিষ্ট থাকে এমন খবর পত্র-পত্রিকায় পাওয়া যায়। বৈধ পথে কিংবা শুল্ক ঘাঁটির মাধ্যমে ঘোষণা না-দিয়ে স্বর্ণ আনয়নের প্রচেষ্টাকে অবৈধ আমদানীর পরিবর্তে চোরাচালান হিসেবে গণ্য করা হয়। শুল্ক আইনে এমত পৃথক প্রবিধান রয়েছে।
বাংলাদেশ ভারতে সোনা চোরাচালনের অন্যতম রুট। বাংলাদেশে যে সব চোরাচালানের সোনা ধরা পড়ে তার অধিকাংশ স্থরপথে ভারতে পাচারের জন্য বিদেশ থেকে বিমান পথে বাংলাদেশে আসে।
মুদ্রা পাচার
বিদেশে অবৈধভাবে অর্জিত অর্থ দেশে আনয়নের জন্য অথবা আয়কর ফাঁকি প্রদানের উদ্দেশ্যেই দেশাভ্যন্তরে মুদ্রা পাচার করা হয়। অন্যদিকে বৈদেশিক মুদ্রা দেশের বাইরে নেয়ার ওপর আরোপিত নিষেধাজ্ঞা এড়ানোর জন্যও মুদ্রা পাচার করা হয়। উল্লেখ্য যে বৈধ পথে কিংবা শুল্ক ঘাঁটির মাধ্যমে ঘোষণা না-দিয়ে মুদ্রা আনয়নের প্রচেষ্টাকে অবৈধ আমদানীর পরিবর্তে চোরাচালান হিসেবে গণ্য করা হয়। শুল্ক আইনে এমত পৃথক প্রবিধান রয়েছে। এ জন্যে মুদ্রা আনয়নকারীকে বিমান বন্দরে শুল্ক কর্মকর্তার নিকট লিখিত ছকে ঘোষণা দিতে হয়। মুদ্রা পাচারের জন্য দেশের মধ্যে অর্থনৈতিক অভারসাম্য দেখা দেয়।
মাদকদ্রব্য পাচার
মারিজুয়ানা, এলএসডি, হরেোইন, ইয়াবা ইত্যাদি মাদকদ্রব্য সর্বাংশে চোরাচালানের মাধ্যমে এক দেশে থেকে অন্য দেশে আনা-নেয়া করা হয়ে থাকে। বাংলাদেশের জন্য সবচেয়ে ভীতিকর হলো ভারত থেকে ফেনসিডিল নামীয় একটি ঔষধের চোরাচালান। এটি মূলত ঔষধ জাতীয় পণ্য হলেো অতিমাত্রায় সেবনে নেশার সৃষ্টি হয়। ১৯৮০-এর দশক থেকে শুরু করে ক্রমশঃ ভারত থেকে বাংলাদেশে ফেনসিডিলের চোরাচালান বৃদ্ধি পেয়েছে। এ জন্যে ভারতের বিভিন্ন স্থানে বাংলাদেশ-ভারত সীমান্ত বরাবর ফেনসিডিলের কারখানা স্থাপন করা হয়েছে। এছাড়া সমুদ্র পথে হেরোইন বা ব্রাউন শ্যুগারও আনয়ন করা হয়। মাদ্রক দ্রব্যের তালিকায় নতুন (২০০৪-২০০৯) সংযুক্ত হয়েছে একটি ঔষধ যার নাম ইয়াবা।
অস্ত্রশস্ত্র
দেশের আভ্যন্তরিক সশস্ত্র সংগ্রাম পরিচালনার জন্য বা ক্ষেত্র বিশেষে অপরাধমূলক কর্মকাণ্ড সংঘটনের জন্য অবৈধ অস্ত্র-শস্ত্র প্রয়োজন হয়। এ ধরনের অস্ত্র-শস্ত্র চোরাচালানের মাধ্যমেই সংগৃহীত হয়ে থাকে। আর এ সবের মূল্য পরিশোধের জন্য প্রয়োজন হয় মুদ্রা পাচারের। বাংলাদেশের দক্ষিণ-পূর্ব অঞ্চলে বিশেষ করে কক্সবাজার এলাকায় রয়েছে চোরাচালানের মাধ্যমে আনীত অস্ত্র-শস্ত্রের বাজার। মিয়ানমার সীমান্ত দিয়ে নিয়মিত অস্ত্র-শস্ত্র এবং গোলাগুলি পাচারের খবর পত্র-পত্রিকায় প্রকাশিত হয়। এছাড়া কর্ণফুলি নদীর মোহনার নিকটবর্তী এলাকা দিয়ে সমুদ্র পথেও অস্ত্র-শস্ত্রের চোরাচালান সংঘটিত হয়ে থাকে। অনেক ক্ষেত্রে বাংলাদেশ পার্শ্ববর্তী রাষ্ট্রের জন্য অস্ত্র চোরাচালানের ট্র্যানজিট রুট হিসেবেও ব্যবহৃত হয়ে থাকে।
চোরাচালানের অর্থনীতি
চোরাচালানের অর্থনীতির বিষয় প্রধানত দুটি। প্রথমত চোরাচালান কেন সংঘটিত হয় তা ব্যাখ্যা করা এবং দ্বিতীয়ত চোরাচালান বা অবৈধ আন্তর্জাতিক বাণিজ্যের কারণে দেশীয় অর্থনীতিতে যে প্রতিক্রিয়া হয় তা ব্যাখ্যা করা। অর্থনীতিবিদগণ চোরাচালানকে একটি অর্থনৈতিক কার্যক্রম হিসেবে বিবেচনা করে থাকেন। অন্যদিকে চোরাচালান একটি দেশের অর্থনীতির অন্যতম প্রধান উৎস।
চোরাচালানের শাস্তি
চোরাচালানের শাস্তি দ্বিবিধ। প্রথমত চোরাচালানের শাস্তি হিসেবে পাচারকৃত পণ্য রাষ্ট্রের অনুকূলে বাজেয়াপ্ত হবে। দ্বিতীয়ত চোরাচাোনকারীকে শাস্তি পেতে হবে। শেষোক্ত শাস্তি দ্বিবিধ। যথাঃ অর্থদণ্ড বা জরিমানা এবং, দ্বিতীয়ত কারাবাস। শুল্ক আইন ১৯৬৯ এবং বিশেষ ক্ষমতা আইন ১৯৭৪ উভয় আইনেই চোরাচালানের শাস্তি বিধৃত আছে। বিশেষ ক্ষমতা আইন ১৯৭৪ অনুযায়ী চোরাচালান একটি জামিনঅযোগ্য অপরাধ।
চোরাচালান প্রতিরোধ
সাধারণতঃ স্থলপথের চোরাচালান প্রতিরোধে সীমান্ত প্রতিরক্ষা বাহিনীকে দায়িত্ব প্রদান করা হয়। বাংলাদেশের সমুদ্র সীমানায় তথা জল পথে সংঘটিত চোরাচালান প্রতিরোধের দায়িত্ব কোস্ট গার্ড-এর সঙ্গে-সঙ্গে বাংলাদেশ নৌ বাহিনী-কেও প্রদান করা হয়েছে। তবে স্থল বন্দর, সমুদ্র বন্দর এবং বিমান বন্দর এবং সন্নিহিত স্থানে সংঘটিত চোরাচালান প্রতিরোধের দায়িত্ব শুল্ক বিভাগ বা কাস্টমস্‌-এর ওপর অর্পিত আছে। এছাড়া মাদক দ্রব্যের চোরাচালন প্রতিরোধের জন্যও পৃথক সংস্থা রয়েছে। বাংলাদেশে চোরাচালন প্রতিরোধের জন্য নগদ অর্থ পুরস্কারের প্রবিধান আছে। বাংলাদেশের শুল্ক আইনের ১৮শ অধ্যায়ে চোরাচালান প্রতিরোধের বিধিবিধান বর্ণিত আছে।
চোরাচালান বিষয়ক গ্রন্থাবলী
হাজার বছর ধরে চোরাচালান চলে এলেও এর ওপর লিখিত গ্রন্থের সংখ্যা খুব বেশি নয়। নিম্নে কয়েকটি গ্রন্থের নামোল্লেখ করা হলোঃ
নাৎসি পার্টি
জাতীয় সমাজতান্ত্রিক জার্মান শ্রমিক দল সংক্ষিপ্ত নাম নাৎসি পার্টি, ১৯১৯ থেকে ১৯৪৫ পর্যন্ত ছিল জার্মানির একটি রাজনৈতিক দল। এই দলটি পূর্বে 'জার্মান শ্রমিক দল' নামে পরিচিত ছিল এবং পরে ১৯২০ সালে দলটির নাম 'জাতীয় সমাজতান্ত্রিক জার্মান শ্রমিক দল' রাখা হয়। দলটির প্রতিষ্ঠাতা অ্যান্টন ড্রেক্সলার ১৯২০ সালে নেতা হিসেবে পদত্যাগ করলে তার পরের বছর আডলফ হিটলার ১৯২১ সালে দলটির নেতা হন।
বুর্জ-ই-রোশনাই
বুর্জ-ই-রোশনাই পাকিস্তানের খাইবার পাখতুনখাওয়া প্রদেশের পেশোয়ারে অবস্থিত। কোটলা মহসিন খান, পেশোয়ারে দুটি ঐতিহাসিক সমাধি রয়েছে, এগুলোকে বুর্জ-ই-রোশনাই বলা হয়। এগুলি মুঘল রাজবংশের মহান স্থাপত্য নিদর্শনগুলির মধ্যে একটি।
অ্যান্টিগুয়া এবং বার্বুডার ইতিহাস
সিবোনি ("প্রস্তর মানব") জাতির লোকেরা প্রথম অ্যান্টিগুয়াতে বসতি স্থাপন করেছিল এবং তারা এখানে প্রায় ২৪০০ খ্রিস্টপূর্বাব্দ পর্যন্ত ছিল। এরপর দক্ষিণ আমেরিকার বর্তমান ভেনেজুয়েলা অঞ্চল থেকে আরাওয়াক জাতির লোকেরা ক্ষুদ্রতর অ্যান্টিল দ্বীপপুঞ্জ বেয়ে অভিবাসন শুরু করে এবং সিবোনিদেরকে সরিয়ে অ্যান্টিগুয়াতে বসবাস করা শুরু করে। এরপর যুদ্ধবাজ কারিব জাতির লোকেরা আরাওয়াকদেরকে পার্শ্ববর্তী দ্বীপগুলি থেকে উচ্ছেদ করলেও অ্যান্টিগুয়া বা বার্বুডাতে পা রাখেনি।
১৪৯৩ সালে ক্রিস্টোফার কলাম্বাস দ্বীপগুলিতে পদার্পণ করেন। তিনি বৃহত্তর দ্বীপটির নাম দেন "সান্তা মারিয়া দে লা আন্তিগা"। ১৬৩২ সালে ব্রিটিশরা দ্বীপগুলিকে উপনিবেশে পরিণত করে। ১৬৭৪ সালে স্যার ক্রিস্টোফার কডরিংটন অ্যান্টিগুয়ার প্রথম বড় আকারের চিনির খামার প্রতিষ্ঠা করেন। তিনি ব্যবসার প্রয়োজনে বার্বুডা দ্বীপটিও লিজ নেন। আজও বার্বুডার একমাত্র শহরটি কর্ডিংটনের নামে নামাঙ্কিত। কর্ডিংটন এবং অন্যান্যরা আফ্রিকার পশ্চিম উপকূল থেকে প্ল্যান্টেশনে কাজ করানোর জন্য ক্রীতদাস নিয়ে আসেন।
১৮৩৪ সালে অ্যান্টিগুয়ার দাসেরা মুক্তিলাভ করে। কিন্তু তারা প্ল্যান্টেশনের মালিকদের উপর অর্থনৈতিকভাবে নির্ভরশীল ছিল। মুক্ত হলেও আবাদী জমির অভাব, ঋণের অভাব, কৃষিভিত্তিক অর্থনীতি, ইত্যাদি কারণে অর্থনৈতিক স্বচ্ছলতা আসে নি। ১৯৩৯ সাল পর্যন্ত শ্রমিকদের অবস্থা খারাপ ছিল। ঐ বছর অ্যান্টিগুয়া ও বার্বুডাতে বাণিজ্য ইউনিয়ন আন্দোলনের জন্ম হয়।
ভেয়ার কর্নওয়াল বার্ড ১৯৪৩ সালে লেবার ইউনিয়নের সভাপতি নির্বাচিত হন। ১৯৪৬ সালে তিনি অ্যান্টিগুয়া লেবার পার্টির হয়ে নির্বাচনে অংশ নেন এবং ১৯৫১ সালে লেবার পার্টি সংখ্যাগরিষ্ঠ দলে পরিণত হয়। এরপর তারা আরও অনেকবার নির্বাচনে জেতেন।
১৯৭১ সালের নির্বাচনে প্রোগ্রেসিভ লেবার মুভমেন্ট ক্ষমতায় আসলেও ১৯৭৬ সালে আবার বার্ড ও লেবার পার্টি ক্ষমতায় আসেন এবং এরপরের নির্বাচনগুলিতে ক্রমাগত জয়ী হয়ে হয়ে ১৯৯৪ সাল পর্যন্ত পুনর্নির্বাচিত হন। এরপর বার্ডের ছেলে লেস্টার বার্ড দলের হাল ধরেন এবং তার অধীনে দলটি ২০০৪ সাল পর্যন্ত দেশের ক্ষমতায় ছিল।
টি আরিফ আলী
টি আরিফ আলী (T. Arif Ali); (Malayalam: ടി ആരിഫലി) (জন্ম: জুন ১, ১৯৬১) হলেন একজন ভারতের কেরালার ইসলামিক পণ্ডিত। তিনি ২০০৫ সালের মার্চ মাস থেকে জামায়াতে ইসলামীর হিন্দ কেরালা অঞ্চলে বর্তমান আমির (নেতা) হিসেবে দায়িত্ব পালন করছেন।
জীবনী
তিনি মরিয়ম জামিলার সাথে বিবাহ বন্ধনে আবন্ধ হন এবং তার ছয়জন সন্তান রয়েছে।
দিঘারী গ্রাম পঞ্চায়েত
দিঘারী গ্রাম পঞ্চায়েত হল বনগাঁ পঞ্চায়েত সমিতির অন্তর্গত ১৬ টি গ্রাম পঞ্চায়েতের একটি। এটি বনগাঁ মহকুমার অন্তর্ভুক্ত। এর প্রশাসনিক ভবন ও সদর দপ্তর দিঘারী গ্রামে অবস্থিত৷ মোট ৮ টি গ্রাম নিয়ে দিঘারী গ্রাম পঞ্চায়েত গঠিত।
প্রশাসনিক গঠন
৮ টি গ্রাম নিয়ে দিঘারী গ্রাম পঞ্চায়েত গঠিত। গ্রামগুলি হল -
জনসংখ্যা
২০১১ সালের আদমশুমারি অনুযায়ী দিঘারী গ্রাম পঞ্চায়েতের মোট জনসংখ্যা ছিল ১৪,৬৭৮ জন। মোট জনসংখ্যার মধ্যে জন ৭,৫৪৭ পুরুষ ও ৭,১৩১ জন নারী।
ভাষা
কালুপুর গ্রাম পঞ্চায়েতের সরকারি ভাষা হল বাংলা। ইংরেজি হল এই গ্রাম পঞ্চায়েতের সহকারী সরকারি ভাষা। গ্রাম পঞ্চায়েতে বসবাসকারী সকলের মাতৃভাষা বাংলা।
অর্থনীতি
এই গ্রাম পঞ্চায়েতের অর্থনীতি কৃষি নির্ভর। ধান এখানকার প্রধান অর্থকরী ফসল। এছাড়াও এখানে প্রচুর পরিমাণে সবজি উৎপাদিত হয়।
শিক্ষা ব্যবস্থা
এই গ্রাম পঞ্চায়েতের শিক্ষা ব্যবস্থা সম্পূর্ণ রূপে সরকারি শিক্ষা ব্যবস্থার উপরে নির্ভরশীল। গ্রাম পঞ্চায়েতের প্রতিটি গ্রামে প্রাথমিক বিদ্যালয় রয়েছে। গ্রাম পঞ্চায়েতে কোন মহাবিদ্যালয় বা কলেজ নেই।
পঞ্চায়েতের একটি মাত্র মাধ্যমিক ও উচ্চমাধ্যমিক বিদ্যালয় রয়েছে।
পরিবহন ব্যবস্থা
গ্রাম পঞ্চায়েতের মধ্যে যোগাযোগের মূল মাধ্যমটি হল সড়ক পথ। বৈহিলাপোতা - মেদে সড়ক এই গ্রাম পঞ্চায়েতের মধ্য দিয়ে অগ্রসর হয়েছে এবং এই সড়কটি গ্রাম পঞ্চায়েতটিকে ১ নং রাজ্য সড়কের (বনগাঁ - চাকদহ রোড) সঙ্গে যুক্ত করে। গ্রাম পঞ্চায়েতের প্রতিটি গ্রামে পাকা সড়ক রয়েছে।
২০১৭ লন্ডন হামলা (দ্ব্যর্থতা নিরসন)
২০১৭ সালে লন্ডনে দুটি পৃথক সন্ত্রাসী হামলা সংগঠিত হয়; এগুলো হলোঃ
শিল্পী (১৯৫৬ এর চলচ্চিত্র)
শিল্পী হল একটি জনপ্রিয় বাংলা চলচ্চিত্র যা পরিচালনা করেন অগ্রগামী। এই চলচ্চিত্রটি ৩০ নভেম্বর ১৯৫৬ সালে অগ্রগামী প্রোডাকশনস ব্যানারে মুক্তি পেয়েছিল এবং সংগীত পরিচালনা করেছেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন সুচিত্রা সেন, উত্তম কুমার, কমল মিত্র, পাহাড়ী সান্যাল এবং কালী বন্দ্যোপাধ্যায়।
কাহিনী
দরিদ্র পরিবারের ছোট্ট একটি ছেলে ধনী পরিবারের একটি ছোট মেয়ে ছিল। ধনী লোক (রায় বাহাদুর) খুবই কঠিন ব্যক্তি ছিল এবং আনন্দিত হয় তাদের চাকর একটি গ্রামের ছেলেকে নিয়ে আসে। ছেলেটি এবং ধনী লোকটির মেয়ে একে অপরকে ভালবাসত। এই বাড়িতে এক মাস্টার ছিলেন, তিনি রায় বাহাদুরের মেয়েকে পড়াতেন। রায় বাহাদুর ছেলে এবং মেয়েটির সম্পর্কের কথা জানতেন কিন্তু রায় বাহাদুর চান তাঁর মেয়ে তার শৈশব বন্ধুর ছেলের (অসিতবরণ) এর সাথে বিবাহ হোক। অবশেষে যখন উত্তম কুমার বিষয়টি জানতে পারল তখন তিনি তার নিজের গ্রামের বাড়িতে গিয়েছিলেন যেখানে তার বাবা অসুস্থ ছিলেন। উত্তম কুমারের বাবার পরে তিনিও অসুস্থ হয়ে পড়েন। অন্যদিকে রায় বাহাদুর উত্তমের সাথে তার মেয়ের বিয়ে মানতে প্রস্তুত ছিলেন না। কয়েকমাস পরে তিনি সুচিত্রা সেন একটি চিঠি লেখেন। সুচিত্রা সেনের মাস্টার মশাই (পাহাড়ী সান্যাল) দিনের পর দিন রায় বাহাদুরকে বোঝানোর চেষ্টা করছিলেন। শেষ অসিতবরণ রায় বাহাদুরকে শিক্ষকের বিষয়টি জানান।
প্রধান মুফতি
প্রধান মুফতি (مفتي عام muftī ʿām  বা كبير المفتين kabīr al-muftīn ) প্রধানত সুন্নি এবং ইবাদি মুসলিম দেশের ইসলাম ধর্মীয় সর্বোচ্চ পদ। তিনি প্রধানত ইসলামী আইনশাস্ত্রের বিশদ ব্যাখ্যা এবং ফতোয়া প্রদান করেন। এছাড়াও তিনি বিচার করার ক্ষেত্রে রাষ্ট্রীয় বিচারকদের সাহায্য করে থাকেন।
ইতিহাস
মুফতি হলো ইসলাম ধর্মীয় পণ্ডিত যারা ফতোয়া প্রদান করেন। উসমানীয় সাম্রাজ্য থেকে একজন মুফতি সকল মুফতির উপরে প্রধান মুফতি হিসেবে স্বীকৃতি দেওয়ার প্রথা শুরু হয়।
বর্তমান প্রধান মুফতি
বাংলাদেশে প্রধান মুুুুফতি
বাংলাদেশে এখনো পর্যন্ত রাষ্ট্রীয়ভাবে কোন প্রধান মুফতি নেই। তবে ধর্মীয় আলেমগণ প্রধান মুফতি নিয়োগ দেওয়ার জন্য দাবি জানাচ্ছেন।
শাইগার জেলা
শাইগার জেলা, গিলগিত বালিস্তান প্রদেশের একটি রাজনৈতিক উপ-বিভাগ। এটি বালিস্তানের অংশ এবং বর্তমানে পাকিস্তানের গিলগিত-বালিস্তান অঞ্চলের ১০টি জেলার মধ্যে অন্যতম একটি জেলা। ভৌগোলিক অবস্থান অনুযায়ী জেলাটির দক্ষিণে ও দক্ষিণ-পশ্চিমে স্কার্দু জেলা, পূর্বে ঘাঞ্চি জেলা, উত্তরে জিনজিয়াং (চীন), উত্তর-পশ্চিমে হুনজা নগর ও গিলগিত জেলা অবস্থিত। ২০১৫ সালে এই জেলা গঠন করা হয়েছিল, যদিও এর আগে এটি স্কার্দু জেলার অংশ ছিল।.
শাইগার শহর হচ্ছে শাইগার জেলার রাজধানী শহর। শাইগার শহর থেকে প্রায় ৩০ কিমি দুরত্বে শাইগার শহর অবস্থান করছে। বিশ্বের দ্বিতীয় সর্বোচ্চ শিখর কে -২ শাইগার অঞ্চলে অবস্থিত।
বায়োজেনেসিস
একটি জীব থেকেই কেবল আরেকটি জীবের সৃষ্টি সম্ভব। এই তত্ত্বকেই বায়োজেনেসিস বলা হয়। এ ব্যাপারে ল্যাটিন ভাষায় একটি প্রবাদ আছে “জীবন থেকেই জীবনের উদ্ভব” লুইস পাস্তুরের পরীক্ষণ ও পর্যবেক্ষণ থেকে বায়োজেনেসিস মতবাদটি প্রতিষ্ঠিত হয়। অপরদিকে অ্যাবায়োজেনেসিস বায়োজেনেসিসের সম্পূর্ণ বিপরীত। অর্থাৎ অ্যাবায়োজেনেসিস অনুসারে জড় থেকে জীবের সৃষ্টি সম্ভব।
বায়োজেনেসিস শব্দটি প্রথম ব্যবহার করেন হেনরি চার্লটন বাস্তিয়ান। কিন্তু তিনি বায়োজেনেসিস বলতে জড় থেকে জীব সৃষ্টির পদ্ধতিকে বুঝিয়েছিলেন। পরে থমাস হাক্সলি জড় থেকে জীব সৃষ্টির প্রক্রিয়াকে অ্যাবায়োজেনেসিস বলে অবিহিত করেন। তিনি বায়োজেনেসিসের সংজ্ঞা পুনর্গঠন করেন। তিনি একটি জীব থেকে নতুন জীব সৃষ্টির পদ্ধতিকে বায়োজেনেসিস বলেন। মহাবিশ্বের ইতিহাসে, এক বার অ্যাবায়োজেনেসিস হয়েছে এবং সেটি ছিল প্রথম প্রাণ সৃষ্টির সময়।
১৬৬৮ সালে ফ্রান্সেস্কো রেডি নামের একজন ইতালীয় চিকিৎসক প্রমাণ করেন উঁচু স্তরের জীব জড় বস্তু থেকে সৃষ্টি হয় নি। কিন্তু অ্যাবায়োজেনেসিস মতবাদের অনুসারীরা দাবি করে এই মতবাদটি অণুজীবের ক্ষেত্রে খাটে না। তাই তারা বলে অণুজীব জড় বস্তু থেকে সৃষ্টি হতে পারে। ১৭৬৫ সালে জন নিধাম ফ্লাস্কে মুরগির মাংসের জুস নেন এবং তা সিদ্ধ করেন। তারপর তিনি তা ঠাণ্ডা করে অপেক্ষা করেন। এতে অণুজীব জন্ম নেয় এবং তিনি দাবী করেন এই পরীক্ষা স্বতঃস্ফূর্ত সৃষ্টি তথা অ্যাবায়োজেনেসিসের স্বপক্ষে। অর্থাৎ মাংসের জুস থেকে অণুজীব সৃষ্টি হয়েছে। ১৭৬৮ সালে লাজ্জারো স্পালানজানি পুনরায় নিধামের পরীক্ষাটি করেন কিন্তু ফ্লাস্ক থেকে বাতাস সরিয়ে নেন। ফলস্বরূপ কোন অণুজীব জন্ম নেয় নি। যা অ্যাবায়োজেনেসিসের বিপক্ষে। কিন্তু নিধাম দাবী করেন স্বতঃস্ফূর্ত সৃষ্টির জন্য বায়ু আবশ্যক ফলে স্পালানজানির ফ্লাস্ক থেকে বায়ু অপসারণ করায় অণুজীব জন্ম নেয় নি। নিধামের প্রথম পরীক্ষার প্রায় ১০০ বছর পর দুজন বিজ্ঞানী বায়ু নিয়ে বিতর্কের সমাধানের চেষ্টা করেন। ১৮৩৬ সালে ফ্রেঞ্জ স্কালজ বায়ু নিরুদ্ধ ফ্লাস্কে সেদ্ধ মাংসের জুস নেন এবং তাতে অ্যাসিড দ্রবনের মধ্য দিয়ে বায়ু প্রবেশ করান। একি ভাবে থিওডোর স্চোয়ান উত্তপ্ত নলের মধ্য দিয়ে বায়ু প্রবেশ করান। দেখা যায় দুই ক্ষেত্রেই কোন অণুজীব জন্ম নেয় নি। এই পরীক্ষাদ্বয় অ্যাবায়োজেনেসিসের বিপক্ষে। কিন্তু অ্যাবায়োজেনেসিস মতবাদের অনুসারীরা দাবী করে অ্যাসিড ও তাপ বায়ুর গুণ পরিবর্তন করে যার ফলে অণুজীব জন্ম নেয় না। এই বিতর্কের অবসান হয় যখন বিজ্ঞানীরা বায়ুকে তুলা পূর্ণ নলের প্রবেশ করান। তুলায় বাতাসের মধ্যকার অণুজীব আটকা পড়ে ফলে মাংসে অণুজীব জন্ম নেয় না।অবশেষে লুইস পাস্তুর একটি লম্বা ও বাঁকা হাসের ঘাড়ের মত ফ্লাস্ক ব্যবহার করেন। বাতাস তাতে সহজেই প্রবেশ করতে পারে কিন্তু তাতে কোন অণুজীব জন্ম নেয় না কারণ অণুজীবরা ‘U’ আকারের বাঁকা নলে আটকা পড়ে এবং মাংস পর্যন্ত পৌছাতে পারে না। তিনি প্রমাণ করেন যে পূর্বে কোন জীব দ্বারা সংক্রমিত হওয়া ছাড়া নতুন জীবের সৃষ্টি সম্ভব নয়। পাস্তুর তার পরীক্ষার ফলাফল পাওয়ার পর বলেন “ স্বতঃস্ফূর্ত সৃষ্টি একটি স্বপ্ন মাত্র”
সবার উপরে মা
সবার উপরে মা স্বপন সাহা পরিচালিত ১৯৯৭ সালে মুক্তিপ্রাপ্ত একটি বাংলা নাট্যধর্মী চলচ্চিত্র ।চলচ্চিত্ররি সঙ্গীত পরিচালনা করেছেন অনুপম দত্ত ও অশোক ভদ্র ।
ময়ূর বিহার-১ মেট্রো স্টেশন
ময়ূর বিহার-১ মেট্রো স্টেশন দিল্লি মেট্রোর ব্লু লাইন ও পিঙ্ক লাইনের সংযোগস্থলে অবস্থিত। এটি দিল্লি জাতীয় রাজধানী অঞ্চলে ময়ূর বিহার ফেজ ১-এ অবস্থিত উত্তোলিত মেট্রো স্টেশন। ২০০৯ সালের ১২ই নভেম্বর ব্লু লাইনের স্টেশন হিসাবে এটি সাধারণ মানুষের ব্যবহারের জন্য চালু করে দেওয়া হয়। পরে ২০১৮ সালের ৩১শে ডিসেম্বর স্টেশনটি পিঙ্ক লাইনেও‌ সংযুক্ত হয়। পিঙ্ক লাইনের ময়ূর বিহার-১ স্টেশনটি দিল্লি মেট্রোর উচ্চতম, এর উচ্চতা ২২ মিটার। স্টেশনে এইচডিএফসি ও পাঞ্জাব ন্যাশনাল ব্যাংকের এটিএম পরিষেবা উপলব্ধ।
ঘূর্ণিঝড় পাইলিন
ঘূর্ণিঝড় পাইলিন (থাই: নীলকান্তমণি) বঙ্গোপসাগরে উৎপন্ন একটি ভয়ংকর ঘূর্ণিঝড় যা ২০১৩ সালের ৫ অক্টোবর ভারতের উড়িষ্যা রাজ্যের উপকূলে আঘাত হানে। ভারতের আবহাওয়া দফতরের মতে এটা ক্যাটাগরি চার মাত্রার ঘূর্ণিঝড়। মার্কিন নৌবাহিনীর ঘূর্ণিঝড় সতর্কীকরণ কেন্দ্র পাইলিনকে সুপার সাইক্লোন বা সর্বোচ্চ মাত্রার ঘূর্ণিঝড় বলে বর্ণনা করে। ভারতের উপদ্রুত এলাকার সমুদ্রবন্দরগুলোকে দশ নম্বর মহাবিপদ সংকেত দেখাতে বলা হয়। এর গতিপথ ভারত উপকূলের দিকে হলেও ঘূর্ণিঝড় কেন্দ্রের কাছে সাগর উত্তাল থাকায় বাংলাদেশের চট্টগ্রাম, কক্সবাজার ও মংলা সমুদ্র বন্দরকে দুই নম্বর দূরবর্তী হুঁশিয়ারি সঙ্কেত দেখাতে বলা হয়।
বর্ণনা
ঘূর্ণিঝড় পাইলিন শনিবার প্রথম আঘাত হানে ভারতীয় সময় রাত সোয়া ন'টার দিকে উড়িষ্যার উপকূলীয় গ্রাম গোপালপুরে। ভারতের আবহাওয়া দফতরের মতে ঘূর্ণিঝড়টি যখন গোপালপুরে আঘাত হানে তখন এর আওতায় বাতাসের গতি ছিল ঘণ্টায় ২০০ হতে ২১০ কিলোমিটার। ঝড়ের কারণে উড়িষ্যার রাজধানী ভুবনেশ্বর সহ বিভিন্ন জায়গায় বিদ্যুৎ সংযোগ বিচ্ছিন্ন হয়ে যায়। ঘূর্ণিঝড় মোকাবেলায় ভারতের পূর্ব উপকূল জুড়ে সর্বোচ্চ সতর্কাবস্থা জারি করা হয়। অন্তত পাঁচ লক্ষ মানুষকে ঝুঁকিপূর্ণ অঞ্চলগুলো থেকে সরিয়ে নেয়া হয়। ঘূর্ণিঝড় মোকাবেলায় ভারত সরকার সেনাবাহিনী, নৌবাহিনী এবং বিমান বাহিনী সদস্যদের মোতায়েন করে। জাতীয় বিপর্যয় মোকাবেলা বাহিনীর প্রায় ২৩০০ সদস্যকে ঝুঁকিপূর্ণ অঞ্চলগুলোতে প্রস্তুত রাখে।
দ্য বুলেটিন (নরউইচ)
দ্য বুলেটিন একটি দৈনিক পত্রিকা যা মার্কিন যুক্তরাষ্ট্রের পূর্বাঞ্চলীয় কানেটিকাট জুড়ে, নরউইচ শহরে অবস্থিত এবং গ্যানেটের মালিকানাধীন। পত্রিকাটি ১৭৯৬ সাল থেকে ধারাবাহিকভাবে প্রকাশিত হয়।
২০১০ সালে, কাগজটি তার বিস্তৃতির ক্ষেত্রটি প্রসারিত করেছিল এবং দুটি ভিন্ন সংস্করণ প্রকাশ করতে শুরু করে, একটি দক্ষিণ-পূর্ব কানেটিকাটে এবং একটি রাজ্যের উত্তর-পূর্বাঞ্চলের জন্য। ফেব্রুয়ারি ২০১১-এ, কাগজের বিস্তৃত ভৌগোলিক পরিসীমা প্রতিবিম্বিত করার প্রয়াসে এর নামটি বুলেটিনে পরিবর্তন করা হয়েছে।
সুবর্ণা কাচকি
সুবর্ণা কাচকি বা সুবর্ণা-খারিকা (বৈজ্ঞানিক নাম: Corica soborna), (ইংরেজিঃ Ganges river sprat) Clupeidae পরিবারের কাচকি গণের একটি স্বাদুপানির মাছ।
বর্ণনা
দেহ স্পষ্টভাবেই লম্বা। পৃষ্ঠদেশ অপেক্ষা উদরীয় পার্শ্বদেশ অধিক উত্তল।
বিস্তৃতি
উষ্ণ জলের সামুদ্রিক, উপকূলীয়, ভারত (পশ্চিম বঙ্গ, উড়িষ্যা), বাংলাদেশ এ প্রায় সব নদীতেই এ মাছ লক্ষ করার যায়। নদী ছাড়াও পুকুর, জলা এবং ছোট ঝর্ণায় এদের দেখা মেলে। নাটোরের চলন বিল ও হালতি বিলে এদের উপস্থিতি রয়েছে এবং  নেপাল, মিয়ানমার, চীন, ইন্দোনেশিয়া, থাইল্যান্ডের ব্যাংপেকং নদী পর্যন্ত বিস্তৃত অঞ্চল এই মাছের।
চাষ পদ্ধতি
এই মাছ পুকুরে পাওয়া গেলেও বাণিজ্যিক ভাবে এর চাষ করা হয় না। এই মাছ সাধারণভাবে প্রায় ৪ সেমি পর্যন্ত লম্বা হয়। এদের উচ্চ স্থিতিস্থাপকতা গুণ থাকে এবং সংখ্যায় দ্বিগুণ হতে ১৫ মাসের ও কম সময় লাগে ।
অর্থনৈতিক গুরুত্ব
সুবর্ণা কাচকি বাংলাদেশের নদীতে প্রচুর পরিমাণে পাওয়া যায়। এই ছোট মাছটিতে প্রােটিন ও খনিজ লবণ আছে এবং সম্পূর্ণ মাছটি খাদ্য হিসাবে গ্রহণ করায় শরীর অধিক পরিমাণ পুষ্টি গ্রহণ করে। কাপ্তাই হ্রদের বাজারজাতকৃত মাছের ২০ ভাগেরও বেশি এই মাছ।
বাস্তুতান্ত্রিক ভূমিকা
সুবর্ণা কাচকি মাছ নিজেরাই বংশবৃদ্ধি করে সংখ্যায় বাড়তে থাকে। মানুষের অতিরিক্ত আহরণ ব্যতীত প্রাকৃতিক পরিবেশে এদের সংখ্যা মোটামুটি ভারসাম্য অবস্থায় থাকে।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।এই মাছ সাধারণভাবে প্রায় ৪ সেমি পর্যন্ত লম্বা হয়। এদের উচ্চ স্থিতিস্থাপকতা গুণ থাকে এবং সংখ্যায় দ্বিগুণ। হতে ১৫ মাসের ও কম সময় লাগে।
নাসির বাগ
নাসির বাগ (ناصر باغ) পাকিস্তানের খাইবারখতুনখোয়ারপেশোয়ারের প্রান্তবর্তী একটি আফগান শরণার্থী শিবির ছিল। শিবিরটি ১৯৮০ সালে সোভিয়েত-আফগান যুদ্ধের প্রাদুর্ভাবের পরে খোলা হয়েছিল এবং এক সময়ে ১০০,০০০ শরণার্থী জনসংখ্যা ছিল। ২০০২ সালের মে মাসে ইউএনএইচসিআর দ্বারা শিবিরটি বন্ধ করে দেওয়া হয়েছিল, বেশিরভাগ শরণার্থী আফগানিস্তানে ফিরে এসেছিল (তখন তালেবানরা বিতাড়িত হয়েছিল) এবং বাকিরা এই অঞ্চলের অন্যান্য শিবিরে চলে গিয়েছিল।
তথ্যসূত্র
http://pk.geoview.info/nasir_garden,48609475p
সাফিয়া বিনতে হুওয়াই
{{তথ্যছক রাজপদ||mother=বাররা বিনতে সামাওয়াল|father= হুয়ায় ইবনে আখতাব|house-type=|house= {{|[ বানু নাদির[]] |full name=صفية بنت حيي|spouse-type=Husband|burial_place=জান্নাত আল বাকি,মদিনা,|death_date={{circa}} ৬৬৪-৬৭২|name=সাফিয়া বিনতে হুওয়াই|birth_place=ইয়াথ্রিব,আরব ,]]) |birth_date={{circa}}৬১০-৬১৪ |birth_name=সাফিয়া বিনতে হুওয়াই|caption=|alt=|image=File:Safiyya bint Huyayy.png|more=|titletext=|title=বিশ্বাসীদের মাতা|religion=ইসলাম ইহুদি ধর্ম (জন্মসূত্রে)}} সাফিয়্যাহ বিনতে হুয়ায়ি ( {{Lang-ar|صفية بنت حيي}}   )  ছিলেন ইসলাম ধর্মের নবি মুহাম্মাদের অন্যতম স্ত্রী। মুহাম্মাদেরর অন্যান্য স্ত্রীদের পাশাপাশি তিনিও ছিলেন উম্মুল মুমিনিন বা "বিশ্বাসীদের মাতা" উপাধিতে ভুষিত।
মুহাম্মাদেরর মৃত্যুর পর, তিনি প্রথম দিকের মুসলিম সম্প্রদায়ের ক্ষমতার রাজনীতির সাথে জড়িয়ে পড়েন এবং তার মৃত্যুর সময় তিনি যথেষ্ট প্রভাব অর্জন করেন।
জীবনের প্রথমার্ধ
সাফিয়া মদিনায় ইহুদি গোত্র বনু নাদিরের প্রধান হুয়ায় ইবনে আখতাবের ঘরে জন্মগ্রহণ করেন। তার মা বাররা বিনতে সামাওয়াল ছিলেন বনু কুরাইজা গোত্রের। তিনি বনু হারিস গোত্রের সামাওয়াল ইবনে আদিয়ার নাতনি ছিলেন।একটি সূত্র অনুসারে, তিনি সাল্লাম ইবনে মিশকামের সাথে বিয়ে করেছিলেন, যিনি পরে তাকে তালাক দিয়েছিলেন।
৬২৫ সালে বনু নাদিরকে মদিনা থেকে বহিষ্কার করা হলে তার পরিবার মদিনার কাছে একটি মরূদ্যান খায়বারে বসতি স্থাপন করে। তার বাবা এবং ভাই খায়বার থেকে মক্কার এবং বেদুইন বাহিনীর সাথে যোগ দিতে গিয়েছিলেন যেটি খন্দকের যুদ্ধের সময় মদিনায় মুহাম্মদকে অবরোধ করেছিল। মক্কাবাসীরা মুহাম্মদকে প্রত্যাহার করলে বনু কুরাইজা অবরোধ করে। ৬২৭ খ্রিস্টাব্দে বনু কুরাইজার পরাজয়ের পর মুহম্মদের ( মুহাম্মদ সাল্লাল্লাহু আলাইহে ওয়া সাল্লাম ) দীর্ঘদিনের বিরোধী সাফিয়ার পিতাকে মুসলমানরা বন্দী করে হত্যা করে।
৬২৭ সালে বা ৬২৮ সালের প্রথম দিকে, সাফিয়া বনু নাদিরের কোষাধ্যক্ষ কেনানা ইবনে আল-রবিকে বিয়ে করেন; সে সময় তার বয়স ছিল প্রায় ১৭ বছর। মুসলিম সূত্রের মতে, সাফিয়া কেননাকে তার একটি স্বপ্নের কথা জানিয়েছিলেন স্বপ্নটি ছিল আকাশ থেকে চাঁদ তার কোলে পড়েছিল। কেনানা এটিকে মুহাম্মদকে বিয়ে করার ইচ্ছা হিসাবে ব্যাখ্যা করেছিলেন এবং তার মুখে আঘাত করেছিলেন ,যখন সে মুহাম্মাদেরর ( মুহাম্মদ সাল্লাল্লাহু আলাইহে ওয়া সাল্লাম ) সাথে প্রথম যোগাযোগ করেছিল তখনও আঘাতের চিহ্নটি দৃশ্যমান ছিল।
খায়বারের যুদ্ধ
৬২৮ খ্রিস্টাব্দের মে মাসে, মুসলমানরা খায়বার যুদ্ধে বেশ কয়েকটি ইহুদি উপজাতিকে (বনু নাদির সহ) পরাজিত করে। ইহুদিরা আত্মসমর্পণ করেছিল, এবং তাদের বার্ষিক উৎপাদিত পণ্যের অর্ধেক মুসলমানদের দেওয়ার বিধানে খায়বারে থাকতে দেওয়া হয়েছিল। জমি নিজেই মুসলিম রাষ্ট্রের সম্পত্তি হয়ে ওঠে। স্টিলম্যান বলেন, এই চুক্তিটি বনু নাদির গোত্রের জন্য প্রসারিত হয়নি, যাদেরকে কোনো চতুর্থাংশ দেওয়া হয়নি। সাফিয়ার প্রথম স্বামী কেনানা ইবনুল রাবি যুদ্ধে নিহত হন।
হযরত মুহাম্মদ সাল্লাল্লাহু আলাইহে ওয়া সাল্লাম এর সাথে বিবাহ
মুহাম্মদ আল-বুখারির মতে, হযরত মুহাম্মদ ( সাল্লাল্লাহু আলাইহে ওয়া সাল্লাম ) খায়বার এবং মদিনার মধ্যে তিন দিন অবস্থান করেছিলেন, যেখানে তিনি সাফিয়ার সাথে তার বিবাহ সম্পন্ন করেছিলেন। তার সঙ্গীরা অবাক হয়েছিলেন যে তাকে বন্দী (আরবি: মা মালাকাত আয়মানুকুম) নাকি স্ত্রী হিসেবে বিবেচনা করা হবে। প্রাক্তনরা অনুমান করেছিলেন যে তারা সাফিয়াকে মুহাম্মাদেরর স্ত্রী হিসাবে বিবেচনা করবে এবং এইভাবে "বিশ্বাসীদের মা"।
মুহাম্মদ ( সাল্লাল্লাহু আলাইহে ওয়া সাল্লাম ) সাফিয়াকে ইসলাম গ্রহণের পরামর্শ দেন, তিনি গ্রহণ করেন এবং মুহাম্মাদেরর ( সাল্লাল্লাহু আলাইহে ওয়া সাল্লাম ) স্ত্রী হতে রাজি হন। সাফিয়া মুহাম্মাদেরর কোন সন্তান জন্ম দেননি।
সাফিয়ার ইহুদি বংশোদ্ভূত সম্পর্কে, মুহাম্মদ ( সাল্লাল্লাহু আলাইহে ওয়া সাল্লাম ) একবার তার স্ত্রীকে বলেছিলেন যে যদি অন্য মহিলারা তার "ইহুদি ঐতিহ্য" এর জন্য তাকে অপমান করে এবং তার সৌন্দর্যের কারণে ঈর্ষান্বিত হয় তবে তাকে জবাব দিতে হবে,
"আমার পিতা (পূর্বপুরুষ) হারুন (হারুন) একজন নবি ছিলেন, আমার চাচা (তার ভাই) মুসা (মূসা) একজন নবি ছিলেন এবং আমার স্বামী (মুহাম্মদ) ( সাল্লাল্লাহু আলাইহে ওয়া সাল্লাম ) একজন নবি।"
উত্তরাধিকার
৬৫৬ সালে, সাফিয়া খলিফা উসমান ইবনে আফফানের পক্ষে ছিলেন এবং আলী, আয়েশা এবং আবদুল্লাহ ইবনে আল-জুবায়েরের সাথে তার শেষ বৈঠকে তাকে রক্ষা করেছিলেন। যে সময়কালে খলিফা তার বাসভবনে অবরুদ্ধ ছিলেন, সাফিয়া তার কাছে পৌঁছানোর একটি ব্যর্থ চেষ্টা করেছিলেন এবং তার বাসস্থান এবং তার বাসস্থানের মধ্যে একটি তক্তা দিয়ে তাকে খাবার ও পানি সরবরাহ করেছিলেন।
তার স্বপ্নকে একটি অলৌকিক ঘটনা হিসাবে ব্যাখ্যা করা হয়েছিল, এবং কান্নার জন্য তার কষ্ট এবং খ্যাতি তাকে সুফি কাজগুলিতে একটি স্থান দিয়েছিল। হাদিসের সব বড় বইতে তার উল্লেখ আছে কয়েকটি ঐতিহ্য এবং তার জীবনের বেশ কিছু ঘটনা আইনী নজির হিসেবে কাজ করার জন্য।
কালাপানিঝরা নদী
কালাপানিঝরা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোণা জেলার একটি নদী। নদীটির দৈর্ঘ্য ৯  কিলোমিটার, গড় প্রস্থ ২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালাপানিঝরা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৬।
ঘূর্ণিঝড় অক্ষি
ঘূর্ণিঝড় অক্ষি হচ্ছে একটি শক্তিশালী ক্রান্তীয় ঘূর্ণিঝড় যা ২০১৭ সালে শ্রীলঙ্কা এবং ভারতের উপকূলে আঘাত হানে। এটা ২০১৫ সালের ঘূর্ণিঝড় মেঘ এর পরে আরব সাগরের শক্তিশালী ক্রান্তীয় ঘূর্ণিঝড়। ২১ নভেম্বর ২০১৭ সালে অক্ষি পূর্ব আন্দামান সাগরে নিম্নচাপের ফলে সৃষ্টি হয় । এটি ২৯ নভেম্বর বিশাল আকার ধারণ করে শ্রীলঙ্কায় আঘাত হেনে জানমালের ব্যাপক ক্ষতিসাধন করে।
শ্রীলঙ্কা
আন্তর্জাতিক আবহাওয়া প্রতিবেদনে ২৬-২৭ তারিখের সম্ভাব্য ঝড় নিয়ে সতর্কতা প্রকাশিত হলে শ্রীলঙ্কার আবহাওয়া অফিস কোনপ্রকার সতর্কতা জারি করেনি। এর বদলে দপ্তরটি ২৮-৩০ তারিখে দ্বীপদেশের বিভিন্ন অংশে বা তারও বেশিমাত্রার বৃষ্টিপাতের ধারণা করেছিলো। আবহাওয়া দপ্তর তাদের বার্তায় প্রবল বৃৃৃষ্টিপাত, প্রবল বাতাস এবং উত্তাল সমুদ্রের কথা উল্লেখ করে।
মালদ্বীপ
মালদ্বীপ আবহাওয়া কেন্দ্র সারাদিনের জন্যে প্রবল বৃষ্টিপাত এবং বায়ুপ্রবাহের ধারণা করে। ৩০ নভেম্বর আবহাওয়া কেন্দ্র হা আলিফ থেকে কাফু এর মধ্যবর্তী অঞ্চলের জন্যে সকাল সাড়ে দশটা থেকে ১ ডিসেম্বর বিকাল সাড়ে তিনটা পর্যন্ত হলুদ সংকেত জারি করে যা রাত আটটা পর্যন্ত বাড়ানো হয়।
ভারত
কোচির উপকূল থেকে ২২০ পরিবারকে সরিয়ে নেওয়া হয়। পুথেন্থোডু এবং বাজারের ১০০র মতো বাড়ি খালি করা হয় এবং স্কুলগুলোকে আশ্রয়কেন্দ্র হিসেবে ব্যবহার করা হয়।
মুক্কুলাঠোর
মুক্কুলাঠোর জনগোষ্ঠী যারা সম্মিলিতভাবে থেভার নামেও পরিচিত, তারা ভারতের তামিলনাড়ুর মধ্য ও দক্ষিণ জেলায় বসবাসকারী একটি সম্প্রদায় বা সম্প্রদায় গোষ্ঠী। তারা আগামুদয়ার, কাল্লার এবং মারাভার সম্প্রদায় নিয়ে গঠিত যারা একই পৌরাণিক কাহিনী অনুসারে দাবি করে যে তারা একসময় বিভিন্ন প্রাচীন দক্ষিণ ভারতীয় রাজবংশের সদস্য ছিল।
মুক্কুলাঠোর এবং থেভার শব্দটি সমার্থকভাবে ব্যবহৃত হয়। মাদুরাই কামরাজ বিশ্ববিদ্যালয়ের আর. মুথুলক্ষ্মীর মতে, থেভার কথার আক্ষরিক অর্থ হল স্বর্গীয় প্রাণী বা ঐশ্বরিক প্রকৃতির মানুষ এবং মুক্কুলাঠোর কথার মানে হল তিনটি একত্রিত গোষ্ঠী। আগামুদয়ার, কাল্লার এবং মারাভার এই তিন সম্প্রদায় একটি সাধারণ পৌরাণিক কাহিনীর উপর ভিত্তি করে নিজেদের ইন্দ্র এবং এক স্বর্গীয় মহিলার বংশধর হওয়ার দাবি করে। তিনটি দল ঐতিহ্যগতভাবে নিজেদেরকে তাদের সহকর্মী মুক্কুলাঠোর থেকে শ্রেষ্ঠ বলে বিশ্বাস করে।
ভারতীয় স্বাধীনতার পরের সময়কালে,মুক্কুলাঠোর বা থেভাররা সুপার-কাস্ট বা উচ্চ জাত হিসাবে পরিচিত হয়েছে যা তিনটি স্বতন্ত্র সম্প্রদায়কে একত্রিত করে তৈরি হয়েছে। তারা এখন সর্বভারতীয় আন্না দ্রাবিড় মুনেত্র কড়গম রাজনৈতিক দলের জোরালো ও শক্তিশালী সমর্থক হিসাবে পরিচিত।
ধোগস
ধোগস হল আন্দ্রেস গোতেইরা (মিরা, ১৯৮৩) দ্বারা পরিচালিত গালিথিয় ভাষার একটি স্বাধীন চলচ্চিত্র, যা ২০১৭ সালে মুক্তি পায়। এটি পরিচালকের মুক্তি পাওয়া প্রথম চলচ্চিত্র। এই চলচ্চিত্রের পধান অভিনেতারা হলেন ব্লাঙ্কো ভিলা, আন্তোনিও দুরান "মরিস", মিগুয়েল দে লিরা, মেলানিয়া ক্রুজ, ইভান মারকোস এবং মারিয়া কোস্তাস। চলচ্চিত্রটি ২০১১ সালের ১৯শে এপ্রিলে বুয়েনোস আইরেস আন্তর্জাতিক স্বাধীন চলচ্চিত্র উৎসবে (বাফিথি) মুক্তি পায়, এবং আভান্ত-গার্দ এবং জনার বিভাগে মনোনীত হয়। এটি গালিথিয়ায় চলচ্চিত্রায়িত প্রথম ছবি যা সিটগেস চলচ্চিত্র উৎসবে মুক্তি পায় (৯ই অক্টোবর, ২০১৭)। গালিথিয়ায় এটি মুক্তি পায় ২১ অক্টোবর, ২০১৭তে আউরেন্সে আন্তর্জাতিক চলচ্চিত্র উৎসবে।
কাহিনী সংক্ষেপ
alt=আউফফ-এ ধোগস|thumb|267x267px|আউরেন্সে আন্তর্জাতিক চলচ্চিত্র উৎসবে আন্দ্রেস গোতেইরার সঙ্গে চলচ্চিত্রের অভিনেতারা। চলচ্চিত্রটি ৬টি সমান্তরাল কাহিনীকে সংযুক্ত করে যেগুলি বিভিন্ন চরিত্র, যেমন একটি রূপসি নারী, অন্ধকারময় জীবন অতিবাহিত করছে এমন একটি লোক, একজন ট্যাক্সি ড্রাইভার এবং এক বৃদ্ধ অবসরপ্রাপ্ত সৈনিকের চারপাশে আবর্তিত হয়।
চলচ্চিত্র নির্মান
চলচ্চিত্রটি আগাদিক (AGADIC) এবং লুগোর প্রাদেশিক পরিষদ দ্বারা নিহিত। এছাড়াও ব্যায়ের কিছুটা অংশ ভেরকামি (Verkami) প্রচারমাধ্যমের ৪০০ জন পৃষ্ঠপোষকের মাধ্যমে প্রাপ্ত হয়। চলচ্চিত্রটি ভিভেইরো, আস পোন্তেস দে গার্থিয়া রোদ্রিগেজ, ওলেইরোস, আ কোরুন্যা পৌরসভাগুলিতে এবং আলমেরিয়া প্রদেশের তাবের্নাস মরুভূমির মত গালিথিয়ার বিভিন্ন স্থানে দৃশ্যায়ণ করা হয়েছে।
মেস্ত্রে মাতেও পুরস্কার ২০১৭
ধোগস সর্বশ্রেষ্ঠ চলচ্চিত্র, সর্বশ্রেষ্ঠ পরিচালক, সর্বশ্রেষ্ঠ চিত্রনাট্য, সর্বশ্রেষ্ঠ অভিনেতা অভিনেত্রী সহ ১৪টি বিভাগে ১৭টি পুরস্কার পায়। এই চলচ্চিত্রটি এই পুরষ্কারের ইতিহাসে সবচেয়ে সম্মানিত চলচ্চিত্র হয়।
মরা সুরমা নদী
মরা সুরমা নদী বাংলাদেশের উত্তর-পূর্বাঞ্চলের সুনামগঞ্জ, নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ৭২ কিলোমিটার, গড় প্রস্থ ১১৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরা সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৭।
তামা (বিড়াল)
তামা(たま, এপ্রিল ২৯, ১৯৯৯- জুন ২২, ২০১৫) ছিল একটি স্ত্রী বিড়াল যে জনপ্রিয়তা লাভ করে জাপানের ওয়াকাইয়ামা এলাকার ‘কিশি স্টেশন’ এর স্টেশনমাস্টার এবং পরিচালনা কর্মকর্তা হিসাবে।
প্রাথমিক জীবন এবং দত্তক
তামা জন্মগ্রহণ করে কিনোকাওয়া, ওয়াকাইয়ামাতে, এবং বড় হয় একদল বিপথগামী বিড়ালের সাথে যারা কিশি স্টেশনের পাশেই থাকত। তারা প্রতিদিন যাত্রী এবং সেসময়কার বেসরকারী স্টেশন ম্যানেজার টোশিও কয়ামা এর কাছে থেকে খাবার পেত। অর্থনৈতিক সমস্যার কারণে স্টেশনটি প্রায় বন্ধ করে দেয়া হয়েছিল ২০০৪ সালে। সেসময় কয়ামা তামাকে দত্তক নেয়। এমনকি স্টেশনটি বন্ধ করার সিদ্ধান্ত উঠিয়ে নেয়া হয় জনগণের দাবীতে। এপ্রিল ২০০৬ সালে, ওয়াকাইয়ামা ইলেকট্রিক রেলওয়ে খরচ কমাতে কিশিগাওয়া রেলপথের সকল স্টেশন মাস্টারকে পুনরায় নিয়োগ দেয়। সকল স্টেশনের পাশে আঞ্চলিক ব্যাবসার কর্মীদের থেকে স্টেশন মাস্টার নির্বাচন করা হয়, এবং কয়ামা সরকারীভাবে স্টেশন ম্যানেজার পদ পান। জানুয়ারি ৫, ২০০৭ সালে রেলওয়ে কর্মকর্তারা সিদ্ধান্ত নেন তামাকে সরকারী ভাবে স্টেশন মাস্টার পদটি দিতে। স্টেশন মাস্টার হিসাবে তার প্রাথমিক দায়িত্ব হল যাত্রীদের সম্ভাষণ করা। পদটি আসে স্টেশন মাস্টারের একটি টুপির সাথে; বেতনের পরিবর্তে রেলওয়ে তামাকে বিড়ালের খাবার প্রদান করে।
স্টেশন মাস্টার পেশা এবং সম্মাননা
তামার নিয়োগের প্রচারণায় সে মাসে ১৭% যাত্রী বৃদ্ধি পায় জানুয়ারি ২০০৬ এর তুলনায়; মার্চ ২০০৭ এর পরিসংখ্যান এ দেখা যায় গত অর্থনৈতিক বছরের চেয়ে এ বছর ১০% বৃদ্ধি পায়। একটি অধ্যায়নে দেখা যায় তামার প্রচারণার মাধ্যমে ১.১ বিলিয়ন ইয়েন(জাপানি মুদ্রা) বৃদ্ধিতে আঞ্চলিক অর্থনীতিতে অবদান রেখেছে। জানুয়ারি ২০০৮ সালে, প্রতিষ্ঠানটির সভাপতি এবং মেয়রের উপস্থিতে তামা “সুপার স্টেশন মাস্টার” এ পদোন্নতি হয়; তার পদোন্নতিতে সে ছিল একমাত্র মহিলা ব্যাবস্থাপণা পদে প্রতিষ্ঠানটিতে। তার নতুন পদে একটি কার্যালয়- ছোট বাক্স সম্বিলিত একটি টিকেট বুথ। ২০১০ সালের জানুয়ারিতে রেলওয়ে কর্মকর্তারা তামাকে পরিচালনা কর্মকর্তাতে পদোন্নিত করে। তামা স্টেশন মাস্টারের কাজটি বজায় রাখে নতুন কাজের সাথে, এবং প্রথম বিড়াল হয় যে একজন নির্বাহী হয় রেলপথ কর্পোরেশনে।
২০০৫ সালের ৫ জানুয়ারি তামার সরকারি শিক্ষানবিশ উদ্ভূত হয় নিতামা(দ্বিতীয় তামা) নামে।